प्रमोट 400 प्रिंसिपल को पोस्टिंग का इंतजार
बीकानेर | शिक्षाविभाग में वर्ष 2015-16 की रिव्यू डीपीसी में प्रिंसिपल पदों पर प्रमोट हुए लगभग 400 कार्मिकों को अभी तक पोस्टिंग नहीं मिली है।
इन पदों पर नवंबर माह में डीपीसी की गई थी, लेकिन पदस्थापन आदेश अभी तक जारी नहीं हो पाए है। उधर, डीपीसी में चयनित अनेक कार्मिक सेवानिवृत्त हो रहे है। प्रधानाचार्य पद पर कार्य ग्रहण करने से पहले ही सेवानिवृत्त होने से उन्हें पेंशन में प्रधानाचार्य पद का लाभ नहीं मिलने की चिंता सताने लगी है। इस संबंध में चयनित कार्मिक जानकारी जुटाने में लगे हुए है। इस संबंध में माध्यमिक शिक्षा के संयुक्त निदेशक कार्मिक विजय शंकर आचार्य ने बताया कि रिव्यू डीपीसी में चयनित प्रिंसिपल, हैंड मास्टर और व्याख्याताओं को पोस्टिंग की तैयारी चल रही है। शीतकालीन अवकाश में इन्हें पदस्थापन दे दिया जाएगा। उन्होंने बताया कि आदेशों के मुताबिक डीपीसी में चयनितों को सेवानिवृत्ति के दिन से प्रधानाचार्य पद से वेतन निर्धारण होगा। पेंशन के सभी लाभ भी प्रधानाचार्य पद से मिलेंगे।
kas_Deva hin_Deva hin_Deva